Verða alltaf fegin þegar sauðburði lýkur Vorið er mikill vertíðartími bæði til lands og sjávar . Aðal vertíðin að vorinu inn til landsins er sauðburður í sveitunum og ýmis jarðræktarstörf . Það gera sér kannski ekki margir grein fyrir því að um þessar mundir og næstu vikurnar munu margir bændur í landinu halda að mestu til í fjárhúsunum . Það þarf að vaka yfir sauðfénu nótt sem dag og í mörg horn að líta . Þessa dagana stendur sauðburðurinn sem hæst og byggir afkoma sauðfjárbúanna á að honum sé vel sinnt . Skessuhorn brá sér í heimsókn á bæinn Hjarðarholt í Laxárdal fyrir síðustu helgi . Þegar blaðamaður steig út úr bílnum við íbúðarhúsið á bænum heyrðist kallað ofan frá fjárhúsunum . „ Við erum hérna , höldum hér til , “ kallaði Björk Baldursdóttir sem býr í Hjarðarholti ásamt manni sínum Ágústi Guðmundi Péturssyni . Þau segja að þennan tíma á vorin haldi þau nánast til í fjárhúsunum því oft beri kindurnar ansi þétt . Það voru 680 fjár á fóðrum í Hjarðarholti í vetur . Þegar blaðamaður var á ferðinni voru um 200 kindur bornar og þau Ágúst og Björk bjuggust við að sauðburðurinn færi á fullan skrið næstu dagana . Sjá nánar í nýjasta tölublaði Skessuhorns .